## A KULTURÁLIS, OKTATÁSI ÉS CIVIL BIZOTTSÁG

## 2020. január 28-ai ülésének határozatai

**1/2020.(I.28.) KOCB számú határozat**

A Kulturális, Oktatási és Civil Bizottság napirendjét az alábbiak szerint fogadta el:

**NAPIREND**

**NYILVÁNOS ÜLÉS**

**1./ Javaslat az Önkormányzat és a Savaria Turizmus Nonprofit Kft. között létrejött együttműködési megállapodással kapcsolatos döntés meghozatalára** *(SAJÁT - két Közgyűlés közötti anyagban szerepel)*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Grünwald Stefánia, a Savaria Turizmus Nonprofit Kft. ügyvezető igazgatója

**2./ Javaslat önkormányzati rendeletekkel kapcsolatos döntések meghozatalára** *(Közgyűlési 2./)*

**Előadó:** Dr. Holler Péter, a Hatósági Osztály vezetője

Nagyné Dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője

**Meghívott:** Gáspárné Farkas Ágota könyvvizsgáló

**3./ Javaslat önkormányzati tulajdonú gazdasági társaságokkal kapcsolatos döntések meghozatalára** *(Közgyűlési 4./)*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

Nagyné Dr. Gats Andrea, a Jogi és Képviselői Osztály vezetője

**Meghívottak:** Taoufik Roland, a SZOMHULL Kft. ügyvezetője

Leidli Géza, a Szombathelyi Sportközpont és Sportiskola Kft. ügyvezetője

Gráczer György, a FALCO KC Kft. ügyvezetője

Jordán Tamás, a Weöres Sándor Színház Kft. ügyvezetője

Kovács Géza, a Mesebolt Bábszínház igazgatója

**4./ Javaslat magasabb vezetői álláshelyre vonatkozó pályázatok elbírálására és egyéb személyi ügyekben döntések meghozatalára** *(Közgyűlési 8./)*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

Nagyné Dr. Gats Andrea, a Jogi és Képviselői Osztály vezetője

**5./** **Javaslat Szombathely Város Önkormányzata által fenntartott óvodák 2020. évi nyári nyitva tartására** /SAJÁT/

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**6./ Javaslat műtárgy elhelyezésével kapcsolatos döntés meghozatalára** /SAJÁT/

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Csapláros Andrea, a Savaria Megyei Hatókörű Városi Múzeum igazgatója

**2/2020.(I.28.) KOCB számú határozat**

A Kulturális, Oktatási és Civil Bizottság megtárgyalta Szombathely Megyei Jogú Város Önkormányzata és a Savaria Turizmus Nonprofit Kft. között létrejövő együttműködési megállapodás tervezetét, és azt az előterjesztés melléklete szerinti tartalommal a Közgyűlésnek elfogadásra javasolja.

**Felelős:** Putz Attila, a Kulturális, Oktatási és Civil Bizottság elnöke

(A végrehajtás előkészítéséért:

Grünwald Stefánia, a Savaria Turizmus Nonprofit Kft. ügyvezetője

Vinczéné Dr. Menyhárt Mária, az Egészségügyi és Közszolgálati Osztály

vezetője;

Stéger Gábor, a Közgazdasági és Adó Osztály vezetője)

**Határidő:** a Közgyűlés 2020. január havi ülése

**3/2020.(I.28.) KOCB számú határozat**

A Kulturális, Oktatási és Civil Bizottság a „*Javaslat önkormányzati rendeletekkel kapcsolatos döntések meghozatalára*” című előterjesztést megtárgyalta, és az önkormányzat 2019. évi költségvetéséről szóló 5/2019. (IV.1.) önkormányzati rendelet módosításáról szóló rendelet tervezetet az előterjesztésben foglaltak szerint javasolja a Közgyűlésnek elfogadásra.

**Felelős**: Putz Attila, a Bizottság elnöke

/a végrehajtás előkészítéséért:

Stéger Gábor, a Közgazdasági és Adó Osztály vezetője/

**Határidő**: 2020. január 30.

**4/2020.(I.28.) KOCB számú határozat**

A Kulturális, Oktatási és Civil Bizottság a *„Javaslat önkormányzati rendeletekkel kapcsolatos döntések meghozatalára”* című előterjesztést megtárgyalta, és az „Új Egészségügyi Alapellátó Központ” energiaellátásáról szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Putz Attila, a Bizottság elnöke

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 2020. január 30.

**5/2020.(I.28.) KOCB számú határozat**

A Kulturális, Oktatási és Civil Bizottság a „*Javaslat önkormányzati tulajdonú gazdasági társaságokkal kapcsolatos döntések meghozatalára*” című előterjesztést megtárgyalta, és a Weöres Sándor Színház és a Mesebolt Bábszínház vonatkozásában az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény 16. § (4) bekezdésében foglaltak szerinti, az állami és önkormányzati közös működtetésére irányuló kérelem benyújtásáról szóló IV. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Putz Attila, a Bizottság elnöke

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő**: 2020. január 30.

**6/2020.(I.28.) KOCB számú határozat**

A Kulturális, Oktatási és Civil Bizottság a *„Javaslat magasabb vezetői álláshelyre vonatkozó pályázatok elbírálására és egyéb személyi ügyekben döntések meghozatalára*” című előterjesztést megtárgyalta, és az AGORA Szombathelyi Kulturális Központ igazgatói feladatainak ellátásáról szóló II. határozati javaslatot az előterjesztés szerint javasolja a Közgyűlésnek elfogadásra azzal, hogy a vezető illetményének kérdésében a Közgyűlés döntsön.

**Felelős:** Putz Attila, a Bizottság elnöke

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 2020. január 30.

**7/2020.(I.28.) KOCB számú határozat**

A Kulturális, Oktatási és Civil Bizottság a *„Javaslat magasabb vezetői álláshelyre vonatkozó pályázatok elbírálására és egyéb személyi ügyekben döntések meghozatalára*” című előterjesztést megtárgyalta, és az intézményi tanácsokba Szombathely Megyei Jogú Város Önkormányzatának képviselőjeként személyek delegálásáról szóló III. határozati javaslatot az előterjesztés szerint javasolja a Közgyűlésnek elfogadásra azzal, hogy az abban foglalt személyi kérdésekben szóbeli előterjesztés alapján a Közgyűlés döntsön.

**Felelős:** Putz Attila, a Bizottság elnöke

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 2020. január 30.

**8/2020.(I.28.) KOCB számú határozat**

Szombathely Megyei Jogú Város Közgyűlésének Kulturális, Oktatási és Civil Bizottsága Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 14. pontjában kapott felhatalmazás alapján az önkormányzati óvodák 2020. évi nyári nyitva tartásának rendjéről szóló előterjesztést megtárgyalta, és azt az előterjesztés melléklete szerinti tartalommal elfogadja.

**Felelős:** Putz Attila, a Kulturális, Oktatási és Civil Bizottság elnöke

Dr. László Győző alpolgármester

(a végrehajtás előkészítéséért: Vinczéné dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője)

**Határidő:** azonnal

**9/2020. (I.28.) KOCB. számú határozat**

A Kulturális, Oktatási és Civil Bizottság a „Javaslat műtárgy elhelyezésével kapcsolatos döntés meghozatalára” c. előterjesztést megtárgyalta, és az 1944M D-44 85 mm-es hadosztályágyú elhelyezésére - figyelembe véve a Savaria Megyei Hatókörű Városi Múzeum szakmai véleményét - az Aréna u. 8. sz. alatti Katonatörténeti Kiállítás bejáratát javasolja a Gazdasági és Jogi Bizottságnak.

**Felelős:**  Putz Attila, a Kulturális, Oktatási és Civil Bizottság elnöke

Bokányi Adrienn, a Gazdasági és Jogi Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője)

**Határidő:** azonnal

**(: Putz Attila :)**

a bizottság elnöke